da en da nl ca da da de es da pl da da da nb da da da da da da da da pl da da ru da pl en pl en en da nb nb mg nb zh nb da de nb da da da da da da da da da da da da nl da en da da es nl da
Dansk solenergi-forsker modtager international hæder | Aarhus Universitet Technical Sciences
12.8.2022 10:14:09 CEST | Aarhus Universitet Technical Sciences
Lektor Marta Victoria ved Institut for Mekanik og Produktion modtager den prestigefyldte Stuart R. Wenham Young Professional Award for sin betydningsfulde forskning i energimodellering og solcellesystemer.
Lektor Marta Victoria. Foto: Ida Jensen
Tillykke til lektor Marta Victoria, som har modtaget IEEE-talentprisen Stuart R. Wenham Young Professional Award 2022 ved den 49. fotovoltaiske specialistkonference i Philadelphia i juni. Konferencen afholdes af den internationale nonprofitorganisation Institute of Electrical and Electronics Engineers, IEEE.
Prisen, der regnes for referenceprisen inden for den globale solcelleforskning, gives som hæder for Marta Victorias forskning i solcelleteknologier og modellering af storskala energisystemer.
”Det betyder meget for mig at modtage prisen, og det betyder, at min forskning anses som meget betydningsfuld og relevant for den globale forskning og udvikling inden for området. Det er en stor ære, og jeg var glad for samtidig at blive inviteret som hovedtaler til konferencen, hvor jeg fortalte om de seneste 3-4 år af min forskning, der primært har fokuseret på udfordringerne ved at opnå en høj andel af solenergi i vores energinet,” siger hun.
Marta Victora leder forskningsgruppen Solar Photovoltaics and Energy Systems Modelling ved Aarhus Universitets Institut for Mekanik og Produktion.
Forskningsgruppens formål er at undersøge fremtidige solcellekoncepter og -systemer, samt hvordan man kan integrere disse i store mængder i energinettet for at afbøde klimaændringer. Gruppens forskning har ført til betydelige bidrag på området, eksempelvis en større forståelse for solcelleteknologiens reelle mulighed som driver for hele den grønne omstilling af vores energisystem.
”Solcelleteknologien har nået en modenhed, der betyder, at vi i dag kan tillade os at stille spørgsmål til omstillingen af vores energisystem, som vi ikke kunne for få år tilbage. Det er en teknologi, der udvikler sig meget hurtigt, og den får meget stor betydning for vores grønne fremtid. Solenergi kan hjælpe med at dekarbonisere vores elektricitet, men også transport- og industrisektoren. Det kan endda bruges til at drive CO2-opsamlingsteknologier,” siger Marta Victoria.
Marta er født og opvokset i den spanske by Murcia og tog sin ingeniøruddannelse på det tekniske universitet i Madrid. Her fik hun interesse for solceller, som hun valgte at lave en ph.d. i. Da hun flyttede til Danmark i 2017 og fik ansættelse som postdoc på Aarhus Universitet, blev hun koblet sammen med danske forskere inden for vindenergi og energimodellering. Og det havde en stor betydning for hendes videre arbejde med solceller:
”Danmark har stor erfaring i at integrere vindenergi i det eksisterende energinet. Den ekspertise kunne jeg begynde at bruge til at forske i bedre at kunne integrere solceller, og det har været en kæmpe inspiration for hele min forskningsmæssige karriere,” siger hun.
Prisen gives som anerkendelse til personer, der har ydet væsentlige bidrag til videnskaben og teknologien inden for fotovoltaisk (solceller) energikonvertering, herunder arbejde med materialer, enheder, moduler og/eller systemer. Prismodtageren er ligeledes førende på området. Prisen uddeles på den årlige IEEE Photovoltaic Specialists konference.
energienergisystemgrøn omstillingnavnenavnenyhedNavnenytNavnestofsolcelleanlægsolcelle-energisolcellersolenergiVedvarende energivedvarende energikilderVedvarende ressourcerAarhus Universitet
Aarhus Universitet, Institut for Mekanik og Produktion
Lektor Marta Victoria. Foto: Ida Jensen
Lektor Marta Victoria. Foto: Ida Jensen
Information om Aarhus Universitet Technical Sciences
Aarhus Universitet Technical Sciences
Følg pressemeddelelser fra Aarhus Universitet Technical Sciences
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet Technical Sciences
Iltsvind bliver mere og mere udbredt i de indre danske farvande30.9.2022 12:00:00 CEST | Pressemeddelelse
Den seneste iltsvindsrapport, der frigives fredag d. 30. september kl 12 fra Nationalt Center for Miljø og Energi (DCE) ved Aarhus Universitet, viser, at iltsvind påvirker en stadig større del af vores farvande. Seniorrådgiver Jens Würgler Hansen er bekymret for, at vi i Danmark har accepteret iltsvind og ikke forstår, at forholdene bliver stadig dårligere i visse områder af vores farvande.
Iltsvind bliver mere og mere udbredt i de indre danske farvande30.9.2022 12:00:00 CEST | Pressemeddelelse
Den seneste iltsvindsrapport, der frigives fredag d. 30. september kl 12 fra Nationalt Center for Miljø og Energi (DCE) ved Aarhus Universitet, viser, at iltsvind påvirker en stadig større del af vores farvande. Seniorrådgiver Jens Würgler Hansen er bekymret for, at vi i Danmark har accepteret iltsvind og ikke forstår, at forholdene bliver stadig dårligere i visse områder af vores farvande.
Værdien af grønne løsninger skal findes af forskere i Aarhus25.8.2022 15:46:42 CEST | Pressemeddelelse
Miljøforskere fra Aarhus Universitet leder ny EU-forskning i at dokumentere økonomiske gevinster og finansieringsmodeller for naturbaserede løsninger. 15 europæiske organisationer går sammen om at opbygge et marked for naturens muligheder for at imødegå klimaforandringer.
Mælk fra geder og kameler som erstatning for mælk fra køer24.8.2022 08:58:50 CEST | Pressemeddelelse
I den nordlige del Afrika syd for Sahara ser fremtiden for blandt andet mælk fra køer dyster ud. Med klimaændringerne vil temperaturen stige, og græsset vil visne. Uden græs ingen køer, og uden køer ingen mælk, medmindre landmændene skifter fra kvægbesætninger til blandede besætninger af kvæg, geder og kameler. Ifølge ny forskning vil blandede besætninger resultere i en højere mælkeproduktion, lavere forbrug af vand og foder samt mindre udledning af drivhusgas.
Store regionale forskelle i landbrugets tilpasning til fremtidens klimaændringer i Europa24.8.2022 08:54:27 CEST | Pressemeddelelse
Et overblik over igangsatte og planlagte klimatilpasningstiltag i europæisk planteproduktion viser markante regionale forskelle. I Sydeuropa finder man flest tiltag som følge af klimaforandringer, og det er også de egne, der ifølge forskere fra blandt andet Aarhus Universitet vil opleve de mest negative konsekvenser på grund af mere tørke og ekstrem varme. Der er, ifølge forskerne, et stort behov for yderligere fokus og politisk bevågenhed, hvis europæisk landbrug skal kunne nå at tilpasse sig til fremtidens klimatiske vilkår.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022